Казан соңга калу буенча беренче бишлеккә керә икән

	Белеп торыгыз: Русиянең өченче башкаласы исеменә лаек булырга тырышкан Казаныбыз соңга калу буенча да беренче бишлеккә керә икән.	 Researchme һәм Ситимобиль дигән үзәкләр үткәргән сораштырулардан күренгәнчә, соңга калу буенча мәскәүлеләр беренчелекне берәүгә дә бирми икән. Аннан соңгы урыннарны Краснодар, Ростов, Санкт-Петербург һәм Казан алып тора. Сораштырулар иң пунктуаль кешеләрнең Екатеринбургта яшәүләрен ачыклаган. Казанлыларның яртысы диярлек (42 процент) эшкә һәм укуга соңга калуларының төп сәбәбе дип җәмәгать транспортының начар йөрүен атаган. Икенче урында – автомобиль бөкеләре (28 процент), өченчедә – юлга озак җыену (12 процент) кебек сәбәпләр аталган. Соңга калуларның күбесе иртәнге якта була икән (57 процент), кичке якта эштән яки укудан кайтканда сораштырылучыларның 10 проценты гына соңга калуын әйткән. 
	---	
Татарстан яшьләре

	№ --- | 10.08.2021	


